**МИНИСТЕРСТВО НА ЗЕМЕДЕЛИЕТО**

**ОБЛАСТНА ДИРЕКЦИЯ “ЗЕМЕДЕЛИЕ” СЛИВЕН**

## КОМИСИЯ ПО ЧЛ. 17, АЛ. 1, Т. 1 от ЗОЗЗ

Протокол №3

от 20.04.2023 г.

## Р Е Ш Е Н И Е

**№ 3**

**от 20.04.2023 год.**

**ЗА: Промяна предназначението на земеделски земи за**

**неземеделски нужди и утвърждаване на площадки**

## КОМИСИЯ ПО ЧЛ. 17, АЛ. 1, Т. 1 от ЗОЗЗ

**Р Е Ш И:**

**І. На основание чл. 24, ал. 2 от ЗОЗЗ и чл. 41, ал. 1 от ППЗОЗЗ, променя предназначението на земеделска земя, собственост на физически и юридически лица, за нуждите на собствениците както следва:**

 **1. Променя предназначението** на 11997 кв.м земеделска земя, девета категория, неполивна, собственост на „Алфа Фарм ЕООД“, за изграждане на обект „За електроенергийно производство“ в землището на гр. Сливен, кв. „Речица“ поземлен имот с идентификатор 67338.835.11, местност „Драката”, общ. Сливен, обл. Сливен, при граници, посочени в приложената скица.

 Собственикът на земята да заплати на основание чл. 30, ал. 1 от ЗОЗЗ, такса по чл. 8, т. 4 на Тарифата в размер на 374,31 лева.

 **2. Отказва да промени предназначението** на 4590 кв.м земеделска земя, девета категория, неполивна, собственост на Ж.Й.Б., за изграждане на обект „За рекреационни дейности“ в землището на с. Баня, поземлен имот с идентификатор 02734.55.7, местност „Читашки юрт”, общ. Нова Загора, обл. Сливен, при граници, посочени в приложената скица.

**МОТИВИ:**

 1. Липсва съгласувателно становище от РЗИ – гр. Сливен.

 2. Да се представи удостоверение от ВИК – Сливен ООД за начина на присъединяване към разпределителната ВИК мрежа.

 3. Да се представи становище от ЕР Юг ЕАД КЕЦ Нова Загора за начина на присъединяване към електроразпределителната мрежа.

 **3. Променя предназначението** на 38084 кв.м земеделска земя, девета категория, неполивна, собственост на „АГРО ПОА ИНВЕСТ“ АД, за изграждане на обект „За фотоволтаична централа“ в землището на гр. Сливен, поземлен имот с идентификатор 67338.1.1145, местност „Кютюклюка”, общ. Сливен, обл. Сливен, при граници, посочени в приложената скица.

 Собственикът на земята да заплати на основание чл. 30, ал. 1 от ЗОЗЗ, такса по чл. 8, т. 4 на Тарифата в размер на 1 188,22 лева.

 **ІI. На основание чл. 22, ал. 1 от ЗОЗЗ и чл. 32, ал. 1 от ППЗОЗЗ, утвърждава площадка за проектиране на обекти, както следва:**

 **4. Утвърждава площадка** за проектиране, с която се засяга около 31776кв.м земеделска земя, седма категория, неполивна, собственост на „Солар Инфинити-24“ ООД, за изграждане на обект: „Фотоволтаична електроцентрала“ в землището на гр. Твърдица, поземлен имот с идентификатор 72165.66.8, местност “Голяма могила“, общ. Твърдица, обл. Сливен, при граници, посочени в приложeната скица.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

Решението подлежи на обжалване при условия и по реда на Административно процесуалния кодекс в 14 /четиринадесет/ - дневен срок от съобщаването му.

## ПРЕДСЕДАТЕЛ НА КОМИСИЯТА: /п/

##  /Т. Братанов/

 **СЕКРЕТАР НА КОМИСИЯТА: /п/**

/И. Атанасов/